приложение II.
 4. По отношение на храните, състоящи се от две или повече съставки и посочени в таблица 2 от приложение II, които съдържат продукти, попадащи в няколко вписвания относно същата опасност в таблица 1 от приложение II, се прилага най-високата обща честота на проверките за идентичност и на физическите проверки, посочена за съответното вписване в таблица 1 от приложение II.“;
 4.
 Член 12 се заменя със следното:
 „Член 12
 Актуализиране на приложенията
 Комисията редовно и не по-рядко от веднъж на шест месеца преразглежда списъците, посочени в приложения I и II и IIа, за да вземе предвид новата информация във връзка с рисковете и несъответствието.“;
 5.
 Член 14 се заменя със следното:
 „Член 14
 Преходен период
 Пратките със семена от Sesamum от Етиопия и пратките с пиперки от рода Capsicum (сладки или различни от сладки) от Шри Ланка, които не са придружени от официален сертификат и резултати от вземането на проби и анализа в съответствие с настоящия регламент, се приемат за въвеждане в Съюза до 13 януари 2022 г.“;
 6.
 Приложения I, II и IIа и IV се заменят с текста на приложението към настоящия регламент.
 Член 2
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 октомври 2021 година.
 За Комисията
 Председател
 Ursula VON DER LEYEN
 (1) ОВ L 31, 1.2.2002 г., стр. 1.
 (2) ОВ L 95, 7.4.2017 г., стр. 1.
 (3) Регламент за изпълнение (ЕС) 2019/1793 на Комисията от 22 октомври 2019 г. относно временното засилване на официалния контрол и спешните мерки, уреждащи въвеждането в Съюза на някои стоки от някои трети държави за изпълнение на регламенти (ЕС) 2017/625 и (ЕО) No 178/2002 на Европейския парламент и на Съвета и за отмяна на регламенти (ЕО) No 669/2009, (ЕС) No 884/2014, (ЕС) 2015/175, (ЕС) 2017/186 и (ЕС) 2018/1660 на Комисията (ОВ L 277, 29.10.2019 г., стр. 89).
 (4) Регламент за изпълнение (ЕС) 2020/2235 на Комисията от 16 декември 2020 г. за определяне на правила за прилагането на регламенти (ЕС) 2016/429 и 2017/625 на Европейския парламент и на Съвета по отношение на образците на ветеринарни здравни сертификати, образците на официални сертификати и образците на ветеринарни здравни/официални сертификати за въвеждане в Съюза и за движение в рамките на Съюза на пратки с определени категории животни и стоки и по отношение на официалното сертифициране във връзка с тези сертификати и за отмяна на Регламент (ЕО) No 599/2004, регламенти за изпълнение (ЕС) No 636/2014 и (ЕС) 2019/628, директива 98/68/ЕО и решения 2000/572/ЕО, 2003/779/ЕО и 2007/240/ЕО (OB L 442, 30.12.2020 г., стр. 1)
 ПРИЛОЖЕНИЕ
 „ПРИЛОЖЕНИЕ I
 Фуражи и храни от неживотински произход от някои трети държави, които подлежат на временно засилване на официалния контрол на определените гранични пунктове и на контролните пунктове
 Ред
 Храни и фуражи (предвидена употреба)
 Код по КН
 (1)
 Подразделение по ТАРИК
 Държава на произход
 Опасност
 Честота на проверките за идентичност и физическите проверки (%)
 1
 —
